**Servisná zmluva č.** <vyplní VO>

podľa ustanovenia § 113 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ustanovenia § 269 ods. 2 a § 536 a nasl. zákona č. 513/1991 Z. z. Obchodný zákonník v znení neskorších predpisov

**Článok I**

**Zmluvné strany**

**1) Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

IČO: 30 844 789

Zastúpený: Ing. Ivan Sedláček, riaditeľ odboru informačných technológií

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919

DIČ: 2020815654

IČ DPH: SK2020815654

(ďalej len „objednávateľ“)

**2) Poskytovateľ:**

Obchodné meno: <vyplní uchádzač>

Sídlo: <vyplní uchádzač>

IČO: <vyplní uchádzač>

Spoločnosť je zapísaná v uviesť zápis v OR SR alebo ŽR SR <vyplní uchádzač>

Zastúpený: <vyplní uchádzač>

Bankové spojenie: <vyplní uchádzač>

Číslo účtu(IBAN): <vyplní uchádzač>

DIČ: <vyplní uchádzač>

IČ DPH: <vyplní uchádzač>

(ďalej len „poskytovateľ“)

(ďalej objednávateľ a poskytovateľ spolu ako „zmluvné strany“)

uzatváranú túto zmluvu v nasledovnom znení:

**Čl. II**

**Predmet zmluvy**

1. Poskytovateľ sa zaväzuje poskytovať pre objednávateľa servisné služby definované ako služba ALL IN v článku IX tejto zmluvy na multifunkčné zariadenia bližšie špecifikované v prílohe č. 1 tejto zmluvy v rozsahu a za podmienok ďalej uvedených v tejto zmluve.
2. Objednávateľ sa zaväzuje poskytovateľovi zaplatiť za riadne dodanú službu ALL IN cenu dohodnutú v článku IV tejto zmluvy.

**Čl. III**

**Miesto a termín plnenia**

* 1. Miestom plnenia poskytovateľa je miesto umiestnenia konkrétneho multifunkčného zariadenia a je bližšie špecifikované v prílohe č. 1 tejto zmluvy.
	2. Termín plnenia je bližšie špecifikovaný v prílohe č. 1 tejto zmluvy.
	3. Objednávateľ bezodkladne po nadobudnutí účinnosti tejto zmluvy predloží poskytovateľovi zoznam kontaktných osôb a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“).
	4. Poskytovateľ je povinný najneskôr do 7 dní od nadobudnutia účinnosti tejto zmluvy písomne formou doporučeného listu doručiť objednávateľovi zoznam osôb poskytovateľa oprávnených konať vo veciach plnenia tejto zmluvy, a to v rozsahu: meno a priezvisko, telefónne číslo, emailová adresa (ďalej len „zoznam oprávnených osôb poskytovateľa“). Akákoľvek zmena v zozname oprávnených osôb poskytovateľa musí byť zaslaná objednávateľovi formou doporučeného listu podpísaného štatutárnym orgánom poskytovateľa najneskôr 7 dni pred vykonaním zmeny.
	5. Dodržanie termínov plnenia poskytovateľa je závislé od riadneho a včasného spolupôsobenia objednávateľa podľa tejto zmluvy. Každé omeškanie zavinené objednávateľom v dôsledku neplnenia jeho povinností vymedzených v článku IX, bod 3 a článku VI, bod 3 zmluvy musí poskytovateľ písomne oznámiť objednávateľovi. Na základe tejto skutočnosti sa termín opravy multifunkčných zariadení predĺži o dobu, na ktorú bolo potrebné práce prerušiť a poskytovateľ po túto dobu nie je v omeškaní a následne nie je viazaný termínom nástupu na opravu, resp. termínom ukončenia opravy a dodaním náhradného multifunkčného zariadenia.

**Čl. IV**

**Cena**

1. Objednávateľ sa zaväzuje uhradiť cenu za riadne a včas vykonanú službu ALL IN na základe faktúry vystavenej poskytovateľom.
2. Poskytovateľ vo faktúre uplatní DPH podľa všeobecne záväzného právneho predpisu účinného v čase fakturácie.
3. Ostatné náklady spojené s poskytovaním servisu ALL IN (napr. doprava) sú zahrnuté v cene za predmet zmluvy a poskytovateľ nemá nárok na ich uplatnenie.
4. Paušálne poplatky za službu ALL IN sú podrobne definované v prílohe č. 2 tejto zmluvy.
5. Ceny sú dohodnuté v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, sú maximálne a záväzné počas celej doby platnosti a účinnosti zmluvy.
6. Zmluvné strany sa dohodli, že finančný limit služby ALL IN nesmie presiahnuť počas trvania tejto zmluvy sumu 76 000 eur bez DPH.

**Čl. V**

**Platobné podmienky**

1. Objednávateľ neposkytne poskytovateľovi preddavok na predmet plnenia podľa tejto zmluvy.
2. Fakturácia za službu ALL IN bude prebiehať vždy ku koncu kalendárneho štvrťroka spätne na základe počtu kópii vyhotovených na multifunkčných zariadeniach objednávateľa s lehotou splatnosti 30 dní odo dňa doručenia faktúry objednávateľovi.
3. Úhrada faktúry sa uskutoční bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa na účet poskytovateľa.
4. Faktúra musí mať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude po stránke vecnej alebo formálnej správne vyhotovená, objednávateľ ju vráti poskytovateľovi na prepracovanie a nová lehota splatnosti začne plynúť dňom doručenia prepracovanej faktúry objednávateľovi.
5. Poskytovateľ, ktorý uvedie na faktúre daň z pridanej hodnoty sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúce zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.
6. Poskytovateľ nie je oprávnený previesť práva a povinnosti vyplývajúce pre neho z tejto zmluvy ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

**Čl. VI**

**Zodpovednosť za vady**

1. Poskytovateľ pre potreby opráv jednotlivých multifunkčných zariadení použije len originálne komponenty, ktoré sú na tento účel odporučené, resp. certifikované výrobcom predmetného zariadenia. Pokiaľ je výroba náhradných dielov pre konkrétny typ multifunkčného zariadenia ukončená a nie je dostupný originálny komponent na opravu, môže poskytovateľ použiť aj neoriginálne náhradné diely dostupné na trhu kompatibilné s takýmto zariadením.
2. Poskytovateľ sa zaväzuje poskytnúť objednávateľovi servis ALL IN na multifunkčné zariadenia s nástupom servisného technika v zmysle článku IX., bod 3 tejto zmluvy.
3. V prípade, ak vadu nie je možné odstrániť v lehote do siedmich dní odo dňa nahlásenia vady objednávateľom, zaväzuje sa poskytovateľ poskytnúť objednávateľovi bezodkladne náhradné multifunkčné zariadenie obdobných parametrov po dobu trvania opravy bezodplatne. O odovzdaní a prevzatí náhradného multifunkčného zariadenia bude spísaný preberací protokol.
4. V prípade, ak poskytovateľ po nahlásení vady multifunkčného zariadenia dodá objednávateľovi náhradné multifunkčné zariadenie a následne preukáže, že vada bola spôsobená nesprávnou manipuláciou objednávateľom, je oprávnený požadovať od objednávateľa náhradu nákladov súvisiacich s vykonanou opravou, ako aj náklady súvisiace s dodaním náhradného multifunkčného zariadenia.
5. Zodpovednosť za vady sa bude riešiť v zmysle príslušných ustanovení § 560 a nasl. Obchodného zákonníka.

**Čl. VII**

**Spolupôsobenie objednávateľa**

Objednávateľ zabezpečí poskytovateľovi prístup do všetkých priestorov, v ktorých sa má vykonávať servis ALL IN na multifunkčných zariadeniach, ktoré sú predmetom zmluvy a umožní mu po dobu plnenia nerušene vykonávať práce vymedzené v predmete tejto zmluvy na základe vzájomnej dohody poverených zástupcov oboch zmluvných strán.

**Čl. VIII**

**Povinnosti a zodpovednosť poskytovateľa**

1. Poskytovateľ sa zaväzuje zabezpečiť odborne spôsobilých servisných pracovníkov.
2. Poskytovateľ sa zaväzuje pri realizácii predmetu zmluvy dodržiavať všetky opatrenia v oblasti BOZP a PO, oznámiť termín začatia plnenia a osobné údaje zamestnancov poskytovateľa (meno, dátum narodenia a číslo občianskeho preukazu) minimálne tri dni vopred z dôvodu zabezpečenia školení zamestnancov poskytovateľa  príslušným zamestnancom objednávateľa a z dôvodu zabezpečenia vstupov do priestorov objednávateľa.
3. Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky. V prípade, ak poskytovateľ poruší svoj záväzok uvedený v predchádzajúcej vete, považuje sa to za podstatné porušenie tejto zmluvy zo strany poskytovateľa.
4. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady (najmä pracovné zmluvy, dohody o prácach vykonávaných mimo pracovného pomeru v zmysle zákona č. 311/2001 Z. z. Zákonník práce) a osobné údaje oprávnených osôb poskytovateľa, prostredníctvom ktorých plní túto zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.

**Čl. IX**

**Služba ALL IN**

1. Poskytovateľ sa zaväzuje zabezpečiť po dobu trvania tejto zmluvy od termínu začatia plnenia v zmysle čl. III a prílohy 1 plnú prevádzkovú schopnosť uvedených multifunkčných zariadení za paušálny poplatok za každú zhotovenú kópiu, t. j. vykonávať jeho pravidelnú údržbu, vrátane opravy (v prípade neodborného zásahu objednávateľa) a dodávky spotrebného materiálu spolu s papierom (ďalej len „služba ALL IN“).
2. Služba ALL IN zahŕňa dodávky spotrebného materiálu – tonerov a papiera min. 80 g/m² (parametre papiera musia spĺňať požiadavky výrobcu zariadenia), pravidelnú údržbu a servis multifunkčných zariadení (pravidelné servisné prehliadky minimálne raz za tri mesiace), opravy chýb a porúch, ktoré vzniknú opotrebovaním dielov, výmeny náhradných dielov s deklarovanou životnosťou, prácu a dopravu technika, reakčnú dobu (fyzický nástup technika na odstránenie nahlásenej poruchy predmetného zariadenia), poskytnutie primeraného náhradného multifunkčného zariadenia v prípade jeho nefunkčnosti, okrem zariadení starších ako desať rokov od doby inštalácie. V prípadoch kedy nie je možné uskutočniť opravu z dôvodu nedostupnosti náhradných dielov, likvidáciu opotrebovaných spotrebných materiálov a chybných náhradných dielov, zabezpečenie presunov multifunkčných systémov v rámci miest plnenia podľa požiadaviek objednávateľa vrátane dopravných nákladov. V prípade multifunkčného zariadenia staršieho ako desať rokov, na ktorý už nie sú dostupné náhradné diely v prípade poruchy a nemožnosti vykonať opravu z uvedeného dôvodu zašle poskytovateľ bezodkladne objednávateľovi písomné vyjadrenie o uvedenej skutočnosti na konkrétne multifunkčné zariadenie s návrhom na jeho vyradenie zo servisných služieb ALL IN. Zmenu počtu multifunkčných zariadení z uvedeného dôvodu nie je potrebné riešiť dodatkom ku zmluve.
3. V rámci služby ALL IN od nahlásenia vady objednávateľom oprávneným osobám poskytovateľa za účelom zabezpečenia plnej prevádzkovej schopnosti uvedených zariadení je definovaný časový rozvrh zásahu technika nasledovne:
	* pri nahlásení poruchy do 12.00 h pracovného dňa – nástup technika do štyroch hodín;
	* pri nahlásení poruchy od 12.00 h do 16.00 h v pracovných dňoch – nástup technika do 9.00 h nasledujúceho pracovného dňa;
	* v prípade nefunkčnosti zariadenia poskytnutie primeraného náhradného zariadenia do siedmich pracovných dní od nahlásenia poruchy, ak nebola možnosť uvedenia do prevádzky pôvodného zariadenia;
	* dodávky spotrebného materiálu - toner maximálne do 24 hodín od nahlásenia potreby výmeny a papier maximálne do 48 hodín od nahlásenia potreby dodávky.
4. Paušálne poplatky za každú zhotovenú kópiu služby ALL IN sú podrobne definované v prílohe č. 2 tejto zmluvy.

**Čl. X**

**Subdodávatelia**

1. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny. Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy.
2. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto zmluvy je poskytovateľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a  predchádzajúceho písomného odsúhlasenia objednávateľa.
3. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. h) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákona č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Za účelom preukázania splnenia povinnosti v zmysle prechádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť poskytovateľovi všetky zmluvy so subdodávateľmi identifikovanými v prílohe č. 3 zmluvy, resp. následne doplnenými/ zmenenými postupom podľa bodu 3 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
5. V prípade, ak poskytovateľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5 000 eur.
6. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Čl. XI**

**Zmluvné sankcie**

1. V prípade nedodržania termínu úhrady faktúry uhradí objednávateľ poskytovateľovi úrok z omeškania vo výške 0,02 % z neuhradenej sumy bez DPH za každý deň omeškania.
2. V prípade nedodržania požiadaviek na službu ALL IN podľa čl. IX, bodu 3 tejto zmluvy má objednávateľ nárok uplatniť si voči poskytovateľovi zmluvnú pokutu vo výške 5 % z ceny bez DPH služby ALL IN za zodpovedajúce štvrťročné obdobie predmetného multifunkčného zariadenia za omeškanie o každú začatú hodinu.
3. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy žiadať od poskytovateľa aj náhradu škody v celom rozsahu, ktorá mu takýmto porušením povinnosti vznikla.
4. V prípade, ak poskytovateľ poruší svoju povinnosť podľa článku VIII, bod 3 tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej poskytovateľovi kontrolným orgánom, a to do siedmich dní odo dňa jej uplatnenia u poskytovateľa objednávateľom.
5. Splatnosť zmluvných pokút v zmysle tejto zmluvy je do 14 dní odo dňa doručenia daňového dokladu poskytovateľovi ak nie je v zmluve uvedené inak.

**Čl. XII**

**Doba trvania zmluvy a ukončenie zmluvy**

1. Táto zmluva sa uzatvára na dobu určitú, a to na obdobie 48 mesiacov odo dňa nadobudnutia účinnosti tejto zmluvy.
2. Zmluvu je možné ukončiť z týchto dôvodov:
3. písomnou dohodou zmluvných strán,
4. písomnou výpoveďou s jednomesačnou výpovednou lehotou bez udania dôvodu zo strany objednávateľa,
5. písomným odstúpením od zmluvy ktoroukoľvek zo zmluvných strán v prípade podstatného porušenia tejto zmluvy,
6. písomným odstúpením v prípadoch vyslovene uvedených v tejto zmluve.
7. Táto zmluva končí vyčerpaním finančného limitu podľa článku IV bod 6 tejto zmluvy.
8. Za podstatné porušenie tejto zmluvy zo strany objednávateľa sa považuje neuhradenie faktúry do 30 dní po lehote splatnosti.
9. Za podstatné porušenie tejto zmluvy zo strany poskytovateľa sa považuje:
10. nedodržanie miesta a termínu plnenia poskytovania služby ALL IN v zmysle článku III tejto zmluvy,
11. iné porušenia zmluvy v zmluve definované ako podstatné porušenie tejto zmluvy.
12. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
13. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
14. Výpovedná lehota podľa bodu 2 písm. b) tohto článku začína plynúť prvým dňom nasledujúceho mesiaca po doručení výpovede druhej zmluvnej strane.
15. Objednávateľ môže odstúpiť od tejto zmluvy v súlade s § 19 zákona o verejnom obstarávaní.

**Čl. XIII**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prekážky, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie.
2. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do piatich dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli avizované okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, zmluvné strany majú právo odstúpiť od zmluvy s účinkami podľa článku XII, bod 7 tejto zmluvy.

**Čl. XIV**

**Spoločné a záverečné ustanovenia**

1. Zmluvné strany sa dohodli, že písomná korešpondencia bude posielaná na adresy uvedené v článku I tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručená aj vtedy, aj ju adresát odmietne prevziať.
2. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetko pre realizáciu predmetu zmluvy.
3. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
4. V prípadoch, ktoré nie sú v zmluve uvedené, riadi sa vzťah zmluvných strán príslušnými ustanoveniami Obchodného zákonníka a príslušných právnych predpisov platných v Slovenskej republike.
5. Zmluvné strany sa dohodli na prednostnom riešení sporov zmierovacím rokovaním na úrovni štatutárnych zástupcov alebo nimi poverených resp. splnomocnených zástupcov. V prípade, že nedôjde k dohode (vyriešeniu sporu), zmluvné strany sa dohodli, že spory budú riešiť na všeobecnom vecne a miestne príslušnom súde v Slovenskej republike.
6. Neoddeliteľnou súčasťou tejto zmluvy sú:

*Príloha č. 1: Zoznam multifunkčných zariadení, na ktoré sa vzťahuje služba ALL IN s určením miesta a termínu plnenia,*

*Príloha č. 2: Stanovenie celkovej ceny služby ALL IN,*

*Príloha č. 3: Zoznam subdodávateľov poskytovateľa*.

1. Zmluvu možno meniť iba písomne formou písomných v poradí číslovaných dodatkov, podpísaných oprávnenými zástupcami oboch zmluvných strán.
2. Zmluva je vyhotovená v šiestich rovnopisoch, z toho štyri rovnopisy pre objednávateľa a dva rovnopisy pre poskytovateľa.
3. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
4. Táto zmluva patrí medzi povinne zverejňované zmluvy (vrátane dodatkov zmluvy) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2. Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy vrátane jej prípadných dodatkov a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa doručených objednávateľovi, a to zverejnenie objednávateľom počas trvania jeho povinnosti, podľa § 5a, ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
5. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 zo dňa 27. Apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: <https://www.nbs.sk/sk/ochrana-osobnych-udajov>
6. Zmluvné strany (každá za seba) zhodne vyhlasujú, že sú oprávnené uzavrieť túto zmluvu, že táto zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov ju podpísali na znak toho, že zodpovedá ich slobodnej a vážnej vôli.

V Bratislave, dňa ............... V ......................, dňa ...............

Objednávateľ Poskytovateľ

........................................... ...........................................

Ing. Ivan Sedláček (meno a priezvisko)

Riaditeľ odboru informačných technológií konateľ spoločnosti

**Príloha č. 1 k Servisnej zmluve č. <vyplní VO>**

**Zoznam multifunkčných zariadení, na ktoré sa vzťahuje služba ALL IN s určením miesta a termínu plnenia**

**ČASŤ A**

**Multifunkčné zariadenia** **– termín začatia poskytovania služby ALL IN: odo dňa účinnosti zmluvy.**

|  |  |  |  |  |
| --- | --- | --- | --- | --- |
| **Por. č.** | **Multifunkčné zariadenie - model** | **Umiestnenie / miesto plnenia** | **Servisné – výrobné číslo multifunkčné-ho zariadenia** | **Dátum nadobudnutia multifunkčné-ho zariadenia**(zariadenie vyrobené v roku dodania)  |
| 1. | AFICIO MP 6500 | Budova ústredia NBS, Imricha Karvaša 1, Bratislava, 11 NP, miestnosť č. 011 | M5793000486 | 9.2009 |
| 2. | AFICIO MP 6500 | Budova ústredia NBS, Imricha Karvaša 1, Bratislava, 14NP, miestnosť č. 020 | M5793000452 | 9.2009 |
| 3. | AFICIO MP 5500 | Budova ústredia NBS, Imricha Karvaša 1, Bratislava, 15NP, chodba | M5593000045 | 9.2009 |
| 4. | AFICIO MPC 5000AD | Budova ústredia NBS, Imricha Karvaša 1, Bratislava, 25NP, miestnosť č. 105 | L9074701096 | 6.2008 |
| 5. | AFICIO MP 6000 CSP | Budova ústredia NBS, Imricha Karvaša 1, Bratislava, 8NP, miestnosť č. 109 | M5783300467 | 12.2008 |
| 6. | AFICIO MP 4500 SP | Budova ústredia NBS, Imricha Karvaša 1, Bratislava, 28 NP, chodba | M2773500630 | 6.2008 |
| 7. | AFICIO MP 6000 CSP | Budova ústredia NBS, Imricha Karvaša 1, Bratislava, 17NP, miestnosť č. 102 | M5783300457 | 12.2008 |
| 8. | AFICIO MP 3010 SP | Budova ústredia NBS, Vazovova 2, Bratislava, 1 NP, miestnosť č. 106  | M0973902471 | 6.2008 |
| 9. | AFICIO MPC 5000 AD | Budova ústredia NBS, Imricha Karvaša 1, Bratislava, 5NP, miestnosť č. 035 | L9074701090 | 6.2008 |
| 10. | AFICIO MP 161 | Budova ústredia NBS, Imricha Karvaša 1, Bratislava, 16NP, miestnosť č. 014 | M0179602525 | 7.2009 |
| 11. | AFICIO MP 4500 SP | Budova ústredia NBS, Imricha Karvaša 1, Bratislava, 6NP, miestnosť č.043 | M2773500629 | 6.2008 |
| 12. | AFICIO MP 4500 SP | Expozitúra NBS, T.G. Masaryka 3, Nové Zámky, miestnosť č. 030 | M2773300904 | 6.2008 |
| 13. | AFICIO MP 161 | Expozitúra NBS, T.G. Masaryka 3, Nové Zámky, miestnosť č. 012 | M0188900719 | 7.2009 |
| 14. | AFICIO MP 161 | Expozitúra NBS, Dostojevského 4444/26, Poprad, miestnosť č. 202 | M0179010887 | 7.2009 |
| 15. | AFICIO MP 5500 | Budova ústredia NBS, Imricha Karvaša 1, Bratislava, 1NP, miestnosť č. 061 chodba – umiestnenie overené | M5593000063 | 9.2009 |
| 16. | AFICIO MPC 5000 AD | Budova ústredia NBS, Imricha Karvaša 1, Bratislava, 7NP, miestnosť č. 016 | V1293000741 | 9.2009 |
| 17. | AFICIO MP 3010 SP | Budova ústredia NBS, Imricha Karvaša 1, Bratislava, 4 NP, chodba | M0973902498 | 6.2008 |
| 18. | AFICIO MPC 5000 AD | Budova ústredia NBS, Imricha Karvaša 1, Bratislava, 4NP, miestnosť č. 063 | L9074701110 | 6.2008 |
| 19. | AFICIO MP 6000 CSP | Budova ústredia NBS, Imricha Karvaša 1, Bratislava, 4 NP, miestnosť č. 004 | M5783300470 | 12.2008 |
| 20. | AFICIO MP 6000 CSP | Budova ústredia NBS, Imricha Karvaša 1, Bratislava, 4NP, miestnosť č. 033 | M5783300475 | 12.2008 |
| 21. | AFICIO MP 5500 | Budova ústredia NBS, Imricha Karvaša 1, Bratislava, 4NP, miestnosť č. 041 | M5593000019 | 9.2009 |
| 22. | AFICIO MP 6500  | Budova ústredia NBS, Imricha Karvaša 1, Bratislava, 26 NP/ miestnosť 105 | M5793000499 | 9.2009 |
| 23. | AFICIO MP 6500 SP | Budova ústredia NBS, Imricha Karvaša 1, Bratislava, 3NP, miestnosť č. 053 | L7863100306 | 6.2008 |
| 24. | AFICIO MP 5500 | Budova ústredia NBS, Imricha Karvaša 1, Bratislava, 3NP, chodba | M5593000033 | 9.2009 |
| 25. | AFICIO MP 5500 | Budova ústredia NBS, Imricha Karvaša 1, Bratislava, 3NP, miestnosť č. 024 | M5592900293 | 9.2009 |
| 26. | AFICIO MP 6500 | Budova ústredia NBS, Imricha Karvaša 1, Bratislava, 7NP, chodba | M5793000458 | 9.2009 |
| 27. | AFICIO MP 161 | Budova ústredia NBS, Imricha Karvaša 1, Bratislava, 7NP, miestnosť č. 008 | M0188900635 | 7.2009 |
| 28. | AFICIO COLOR 5560 | Budova NBS, Tomášikova č. 28/ A, Bratislava, miestnosť č. 610 | L2171000191 | 6.2008 |
| 29. | AFICIO MPC 5000 AD | Budova NBS, Tomášikova č. 28/A, Bratislava , 3 NP, chodba | L9084500385 | 12.2008 |
| 30. | AFICIO MPC 5000 AD | NBS – Múzeum mincí a medailí, Štefánikovo nám. 11/21, Kremnica, chodba | L9084500344 | 12.2008 |

|  |  |  |  |  |
| --- | --- | --- | --- | --- |
| 31. | AFICIO MPC305spf | Budova NBS, Tomášikova č. 28/A, Bratislava, miestnosť č. 800 | W793P900755 | 3.2014 |
| 32. | AFICIO MPC305spf | Budova ústredia NBS, Imricha Karvaša 1, Bratislava, 10 NP, miestnosť č. 021 | W793P900579 | 3.2014 |
| 33. | AFICIO MPC3503 | Budova ústredia NBS, Imricha Karvaša 1, Bratislava, 11 NP, miestnosť č. 011 | E153M932720 | 3.2014 |
| 34. | AFICIO MP 4002 | Budova ústredia NBS, Imricha Karvaša 1, Bratislava, 11NP, miestnosť č. 003 | W524J200381 | 3.2014 |
| 35. | AFICIO MPC3503 | Budova ústredia NBS, Imricha Karvaša 1, Bratislava, 30NP, miestnosť č. 001 | E154M132649 | 3.2014 |
| 36. | AFICIO MPC3503 | Budova ústredia NBS, Imricha Karvaša 1, Bratislava, 16NP, miestnosť č. 017 | E154M133097 | 3.2014 |
| 37. | AFICIO MPC305spf | Budova ústredia NBS, Imricha Karvaša 1, Bratislava, 9NP, miestnosť č. 004 | W793P900778 | 3.2014 |
| 38. | AFICIO MPC3503 | Budova ústredia NBS, Imricha Karvaša 1, Bratislava, 23NP, miestnosť č. 015 | E153M920846 | 3.2014 |
| 39. | AFICIO MPC3503 | Budova ústredia NBS, Imricha Karvaša 1, Bratislava, 18 NP, miestnosť č. 102 chodba – (stroj bol 2.2.2017 presťahovaný z 18/021 do 18/102 jedná sa o výklenok z chodby) | E153M920549 | 3.2014 |
| 40. | AFICIO MPC3503 | Budova ústredia NBS, Imricha Karvaša 1, Bratislava, 23NP, miestnosť č. 004 | E154M132612 | 3.2014 |
| 41. | AFICIO MP 4002 | Budova ústredia NBS, Imricha Karvaša 1, Bratislava, 5 NP, miestnosť č. 043 | W524J100037 | 3.2014 |
| 42. | AFICIO MP 4002 | Budova ústredia NBS, Imricha Karvaša 1, Bratislava, 6NP, miestnosť č. 015 chodba, u zariadenia bolo zistené presťahovanie – nachádza sa na 6. NP, v miestnosti 034 | W524J100498 | 3.2014 |
| 43. | AFICIO MPC305spf | Expozitúra NBS, T.G. Masaryka 3, Nové Zámky, miestnosť 103 | W793P900592 | 3.2014 |
| 44. | AFICIO MPC305spf | Expozitúra NBS, Antona Bernoláka 74, Žilina, miestnosť 1/31 | W793P900612 | 3.2014 |
| 45. | AFICIO MPC305spf | Expozitúra NBS, Dostojevského 4444/26, Poprad , miestnosť 106 | W793PA00778 | 3.2014 |
| 46. | AFICIO MPC305spf | Budova ústredia NBS, Imricha Karvaša 1, Bratislava, 1NP, miestnosť č. 030 | W793P900735 | 3.2014 |
| 47. | AFICIO MPC305spf | Budova ústredia NBS, Imricha Karvaša 1, Bratislava, 22 NP, miestnosť č. 008 | W793P900770 | 3.2014 |
| 48. | AFICIO MP 4002 | Budova ústredia NBS, Imricha Karvaša 1, Bratislava, 22NP, miestnosť č. 008 | W524J100590 | 3.2014 |
| 49. | AFICIO MPC305spf | Budova ústredia NBS, Imricha Karvaša 1, Bratislava, 19 NP, miestnosť č. 005 | W793P900777 | 3.2014 |
| 50. | AFICIO MPC305spf | Budova ústredia NBS, Imricha Karvaša 1, Bratislava, 4 NP, miestnosť č. 033 | W793P900758 | 3.2014 |
| 51. | AFICIO MPC305spf | Budova ústredia NBS, Imricha Karvaša 1, Bratislava, 3 NP, miestnosť č. 021 | W793P900752 | 3.2014 |
| 52. | AFICIO MPC305spf | Budova ústredia NBS, Imricha Karvaša 1, Bratislava, 3 NP, miestnosť č. 042 | W793P900771 | 3.2014 |
| 53. | AFICIO MP 4002 | Budova ústredia NBS, Imricha Karvaša 1, Bratislava, 3 NP, miestnosť č. 024 | W523JC00353 | 3.2014 |
| 54. | AFICIO MP 4002 | Budova ústredia NBS, Imricha Karvaša 1, Bratislava, 1.PP - archív | W524J100005 | 3.2014 |
| 55. | AFICIO MP 4002 | Budova ústredia NBS, Imricha Karvaša 1, Bratislava, 2 NP, miestnosť č. 044 | W524J300141 | 3.2014 |
| 56. | AFICIO MPC305spf | NBS – Múzeum mincí a medailí, Štefánikovo nám. 11/21, Kremnica, miestnosť S/chodba | W793PA00559 | 3.2014 |
| 57. | AFICIO MPC3503 | Budova ústredia NBS, Imricha Karvaša 1, Bratislava, 4 NP, miestnosť č. 001 | E153M920900 | 3.2014 |
| 58. | AFICIO MPC3503 | Budova ústredia NBS, Imricha Karvaša 1, Bratislava, 5 NP, miestnosť č. 003 | E153M920934 | 3.2014 |
| 59. | AFICIO MPC3503 | Budova ústredia NBS, Imricha Karvaša 1, Bratislava, 29 NP, chodba | E154M132644 | 3.2014 |
| 60. | AFICIO MPC3503 | Budova ústredia NBS, Imricha Karvaša 1, Bratislava, 2 NP, miestnosť č. 030 | E154M132645 | 3.2014 |
| 61. | AFICIO MPC3503 | Budova NBS, Cukrová 8, Bratislava, 2.posch. miestnosť 203 | E154M132635 | 3.2014 |

**ČASŤ B**

**Multifunkčné zariadenia – termín začatia poskytovania služby ALL IN dňa: 1.1.2019**

| **P. č.** | **Multifunkčné zariadenie - model** | **Umiestnenie / Miesto plnenia** | **Servisné – výrobné číslo** | **Dátum nadobudnutia**(zariadenie vyrobené v roku dodania) |
| --- | --- | --- | --- | --- |
| 1. | MPC 3503 AD | Budova ústredia NBS, Imricha Karvaša 1, Bratislava, 9 NP, miestnosť č. 005 | E154M831198 | 10.2014 |
| 2. | MP4002SP | Budova ústredia NBS, Imricha Karvaša 1, Bratislava, 17 NP, chodba | W523J700749 | 10.2014 |
| 3. | SP3510SF | Budova ústredia NBS, Vazovova 2, Bratislava, miestnosť č. 102B | T333QA03364 | 10.2014 |
| 4. | MP4002SP | Budova ústredia NBS, Vazovova 2, Bratislava, 2 NP, chodba | W523J700758 | 10.2014 |
| 5. | SPC242SF | Budova ústredia NBS, Imricha Karvaša 1, Bratislava, 6 NP, miestnosť č. 043 | T223PC00927 | 10.2014 |
| 6. | SPC 242SF | Budova ústredia NBS, Imricha Karvaša 1, Bratislava, 2 NP, miestnosť č. 013 | T223PC00411 | 10.2014 |
| 7. | MP4002SP | Budova ústredia NBS, Imricha Karvaša 1, Bratislava, 19 NP, miestnosť č. 022 | W524J400305 | 10.2014 |
| 8. | SP3510SF | Budova ústredia NBS, Imricha Karvaša 1, Bratislava, 4 NP, miestnosť č. 031 | T333Q201007 | 10.2014 |
| 9. | SP3510SF | Budova ústredia NBS, Imricha Karvaša 1, Bratislava, 4 NP, miestnosť č. 034 | T333Q503239 | 10.2014 |
| 10. | SP3510SF | Budova ústredia NBS, Imricha Karvaša 1, Bratislava, 26 NP, miestnosť č. 003 | T333Q201013 | 10.2014 |
| 11. | SP3510SF | Budova ústredia NBS, Imricha Karvaša 1, Bratislava, 3 NP, miestnosť č. 005 | T333Q201008 | 10.2014 |
| 12. | MP4002SP | Budova ústredia NBS, Imricha Karvaša 1, Bratislava, 2 NP, miestnosť č. 030 | W524J600105 | 10.2014 |
| 13. | MPC3503AD | Budova ústredia NBS, Imricha Karvaša 1, Bratislava, 8 NP, miestnosť č. 023 | E154M831382 | 10.2014 |
| 14. | SPC252SF | Budova ústredia NBS, Imricha Karvaša 1, Bratislava, 8 NP, miestnosť č. 016 | X114P700571 | 10.2014 |
| 15. | MPC3503AD | Budova ústredia NBS, Vazovova 2, Bratislava, 1 NP, chodba | E154M831374 | 10.2014 |
| 16. | MPC3503AD | Budova ústredia NBS, Vazovova 2, Bratislava, 2 NP, chodba | E154M831400 | 10.2014 |
| 17. | MPC3503AD | Budova ústredia NBS, Imricha Karvaša 1, Bratislava, 1 NP, miestnosť č. 085 | E154M831199 | 10.2014 |

**Príloha č. 2 k Servisnej zmluve č. <vyplní VO>**

**Paušálne poplatky služby ALL IN kópií formátu A4:**

| **Por. č.** | **Multifunkčné zariadenie - model:** | **Paušálny poplatok služby ALL IN na jednu kópiu formátu A4 v eurách bez DPH** |
| --- | --- | --- |
| **1.** | **RICOH AFICIO COLOR 5560** | ***<vyplní uchádzač>* eur bez DPH**na 1 čiernobielu kópiu formátu A4 |
| **2.** | **RICOH AFICIO COLOR 5560** | ***<vyplní uchádzač>* eur bez DPH**na 1 plnofarebnú kópiu formátu A4 |
| **3.** | **RICOH AFICIO MPC 5000 AD** | ***<vyplní uchádzač>* eur bez DPH**na 1 čiernobielu kópiu formátu A4 |
| **4.** | **RICOH AFICIO MPC 5000 AD** | ***<vyplní uchádzač>* eur bez DPH**na 1 plnofarebnú kópiu formátu A4 |
| **5.** | **RICOH AFICIO MP 6500 SP** | ***<vyplní uchádzač>* eur bez DPH**na 1 čiernobielu kópiu formátu A4 |
| **6.** | **RICOH AFICIO MP 4500 SP** | ***<vyplní uchádzač>* eur bez DPH**na 1 čiernobielu kópiu formátu A4 |
| **7.** | **RICOH AFICIO MP 3010 SP** | ***<vyplní uchádzač>* eur bez DPH**na 1 čiernobielu kópiu formátu A4 |
| **8.** | **RICOH AFICIO MP 5500** | ***<vyplní uchádzač>* eur bez DPH**na 1 čiernobielu kópiu formátu A4 |
| **9.** | **RICOH AFICIO MP 161** | ***<vyplní uchádzač>* eur bez DPH**na 1 čiernobielu kópiu formátu A4 |
| **10.** | **RICOH AFICIO MP 6000** | ***<vyplní uchádzač>* eur bez DPH**na 1 čiernobielu kópiu formátu A4 |
| **11.** | **RICOH AFICIO MPC 305spf** | ***<vyplní uchádzač>* eur bez DPH**na 1 čiernobielu kópiu formátu A4 |
| **12.** | **RICOH AFICIO MPC 305spf** | ***<vyplní uchádzač>* eur bez DPH**na 1 plnofarebnú kópiu formátu A4 |
| **13.** | **RICOH AFICIO MP 3503** | ***<vyplní uchádzač>* eur bez DPH**na 1 čiernobielu kópiu formátu A4 |
| **14.** | **RICOH AFICIO MP 3503** | ***<vyplní uchádzač>* eur bez DPH**na 1 plnofarebnú kópiu formátu A4 |
| **15.** | **RICOH AFICIO MP 4002** | ***<vyplní uchádzač>* eur bez DPH**na 1 čiernobielu kópiu formátu A4 |
| **16.** | **RICOH AFICIO SPC 242SF** | ***<vyplní uchádzač>* eur bez DPH**na 1 čiernobielu kópiu formátu A4 |
| **17.** | **RICOH AFICIO SPC 242SF** | ***<vyplní uchádzač>* eur bez DPH**na 1 plnofarebnú kópiu formátu A4 |
| **18.** | **RICOH AFICIO SPC 252SF** | ***<vyplní uchádzač>* eur bez DPH**na 1 čiernobielu kópiu formátu A4 |
| **19.** | **RICOH AFICIO SPC 252SF** | ***<vyplní uchádzač>* eur bez DPH**na 1 plnofarebnú kópiu formátu A4 |
| **20.** | **AFICIO SP 3510SF** | ***<vyplní uchádzač>* eur bez DPH**na 1 čiernobielu kópiu formátu A4 |

**Príloha č. 3 k Servisnej zmluve č. <vyplní VO>**

**Zoznam subdodávateľov poskytovateľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo, IČO a zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |